open-index/open-wikipedia-markdown huggingface dataset:
Фарго (филм)

**Фарго** (англиски: *Fargo*) е американски филм (мрачна комедија) од 1996 година, во режија и по сценарио на Џоел и Итан Коен. Главните улоги во филмот ги играат: Френсис Мек Дорманд, Вилијам Мејси, Стив Бушеми, Питер Стормар, и Харв Преснел.

Филмот бил номиниран за седум награди „Оскар“, од кои освоил два: за најдобро сценарио и за најдобра главна женска улога. Исто така, филмот освоил и една награда на БАФТА, како и награда за најдобра режија на Канскиот филмски фестивал во 1996.

## Содржина
Продавачот на автомобили од Минесота, Џери Ландегард (Вилијам Х. Мејси) има итна потреба од многу пари за да започне еден бинзис. Тој се обраќа до таткото на својата сопруга (Харв Преснел), но тој не сака да му ги даде парите, туку инсистира самиот тој да ја направи зделката. За да собере пари за својот потфат, Џери се договара со двајца криминалци (Стив Бушеми и Питер Стормар) да ја киднапираат неговата жена и од нејзиниот татко да бараат голема сума пари. Криминалците ја грабнуваат жена му, а нејзиниот богат татко се согласува да ги плати парите. Меѓутоа, работите не одат во согласност со неговата замисла: носејќи ја грабната жена кон нивното засолниште, криминалците убиваат полицаец и двајца други сведоци, така што полицијата започнува истрага. Истовремено, таткото на неговата сопруга сака лично да ги однесе парите и притоа еден од криминалците, Карл, го убива.

Во меѓувреме, бремената полицајка Марџ (Францес МекДорманд) упорно оди по трагата на криминалците и разговара со Џери, кој притиснат од нејзината упорност и поради страв дека ќе биде фатен, бега од продавницата за коли. Помеѓу криминалците започнува караница при што едниот од нив го убива својот соработник, а претходно ја убива и грабнатата жена. Сепак, Марџ успева да го уапси убиецот, а подоцна, полицијата го пронаоѓа и избеганиот Џери.

## Улоги
* Францес МекДорманд како Марџ Гундерсон
* Вилијам Х. Мејси како Џери Ландегард
* Стив Бушеми како Карл Шовалтер
* Питер Сторман како Гар Гримзруд
* Харв Преснел како Вејд Гузтафсон
* Кристин Рудруд како Жан Ландегард
* Тони Денман како Скоти Ландегард
* Стив Ривис како Шеп Праудфут
* Лери Бранденбург како Стан Гросман
* Џон Карол Линч како Норм Гундерсон
* Стив Парк како Мајк Јанагита

## Наводи

## Надворешни врски
* 
* 
* 
* 

Категорија:Американски филмови
Категорија:Филмски комедии
Категорија:Филмови на Браќата Коен
Категорија:Филмови од 1996 година
Категорија:Филмови на англиски јазик
Категорија:Филмови со Стив Бушеми
Категорија:Филмови со Вилијам Мејси
Категорија:Филмови со Франсес Мекдорманд
Категорија:Филмови чие дејствие се одвива во Минесота
Никола Василев

**Никола Василев** — македонски револуционер, учесник во македонското револуционерно движење и деец на  Внатрешната македонска револуционерна организација.
## Животопис
[десно|мини|Наредба на ЦК на ВМОРО за назначување на [Георги Вндев и Никола Василев за членови на струмичкото окружено управно тело.]]
Василев е роден во 1881 година во градот Радовиш, тогаш во Отоманското Царство. Завршува средно образование. Се вклучува во ВМРО. Во јули 1924 година е делегат на Струмичкиот окружен конгрес  и е избран за резервен член на окружниот комитет. На Шестиот конгрес на ВМРО во февруари 1925 година е избран за резервен член на Централниот комитет на ВМРО. На 3 април 1925 година Централниот комитет го именува за член-секретар во привременото струмичко окружно управно тело до свикувањето на окружен конгрес. Во октомври истата година за време на Петричкиот инцидент, Василев активно учествува во одбивање на грчките војници во близина на градот Петрич..

## Наводи

Категорија:Дејци на ВМРО
29 февруари (родени)

}}|background-color:}|background-color:transparent}};"
 |valign="top" align="right"|1468&nbsp;
 |Павле III — последниот папа од ренесансниот период.
|-
 |valign="top" align="right"|1792&nbsp;
 |Џоакино Росини — истакнат италијански оперски композитор.
|-
 |valign="top" align="right"|1784&nbsp;
 |Лео фон Кленце — прочуен германски неокласичен архитект.
|-
 |valign="top" align="right"|1820&nbsp;
 |Луис Свифт — американски астроном, откривач на многу комети и маглини.
|-
 |valign="top" align="right"|1940&nbsp;
 |Вартоломеј I — Цариградски патријарх.
|-
 |valign="top" align="right"|1920&nbsp;
 |Благој Страчковски — македонски народен херој, учесник во НОБ.
|-
 |valign="top" align="right"|1980&nbsp;
 |Рубен Плаза — шпански велосипедист.
|-
 |valign="top" align="right"|2000&nbsp;
 |Феран Торес — шпански фудбалер.
|-
 |valign="top" align="right"|2000&nbsp;
 |Тајрис Халибартон — американски кошаркар.
|-
 |valign="top" align="right"|2004&nbsp;
 | Абдукодир Хусанов — уѕбекистански фудбалер.
|}

29 февруари
Шладен

**Шладен** () — село и поранешна општина во округот Волфенбител во сојузната покраина Долна Саксонија, Германија. Сместен е крај реката Окер, околу 15&nbsp;км јужно од градот Волфенбител и 25&nbsp;км јужно од Брауншвајг. Од 1 ноември 2013 година е дел од општината Шладен-Верла и воедно нејзино административно седиште.

Населението брои 5016 жители. Местото претстатвувало административно седиште на истоимената општинска заедница.

## Личности

Во Шладен е роден прочуениот неокласицистички архитект Лео фон Кленце (1784-1864).

## Наводи

## Надворешни врски

* Официјална страница  

Категорија:Поранешни општини во Долна Саксонија
Категорија:Волфенбител (округ)
Карлајл

**Карлајл** (англ. *Carlisle) ―*  град во северозападна Англија и главен град на грофовијата Камбрија (Камберленд). Карлајл се наоѓа на 13 километри од шкотската граница. Градот е сместен на сливот од 3 реки: Иден, Колдју и Петерил.

Карлајл бил основан како римска населба за да служи како упориште долж Адријановиот ѕид во Римска Британија. Во IX век, градот бил уништен од Данците, а подоцна бил обновен од Вилијам Црвениот. Поради близината со Шкотска, тврдината во Карлајл (изградена од Вилијам Црвениот) и градот станале важно воено упориште во средниот век. Замокот служел како затвор за шкотската кралица Мери во 1568 година. 

Во 19 век, за време на индустриската револуција, започнал процес на социоекономска трансформација на Карлајл, кој прераснал во густо населен мелнички град. Ова, заедно со неговата стратешка местоположба, му овозможило на Карлајл да се развие како важен железнички град, со седум железнички компании кои ја делат железничката станица. Во близина на градот има аеродром. Исто така во градот се наоѓа Камбрискиот универзитет и има многу музеи.

## Наводи

## Надворешни врски
*Cumbria County History Trust: Carlisle (nb: provisional research only – see Talk page)
*
*Carlisle and Hadrian's Wall Country

Категорија:Градови во Англија
Хоенмелзен

**Хоенмелзен** () — град во округот Бургенланд, во Саксонија-Анхалт, Германија. Се наоѓа на околу 10 километри југоисточно од Вајсенфелс и 27 километри југозападно од Лајпциг.


Hohenleipisch1 Kirche12.jpg|Црква во Хоенмелзен
Rathaus-Hohenmölsen.jpg|Административен објект во Хоенмелзен
Wasserturm-Hohenmölsen.jpg|Кула во Хоенмелзен
HohenmölsenAltmarkt.JPG|Стариот плоштад на пазарот, со камбана на црквата како спомен на тоа село уништено за време на војната
HohenmölsenKath.JPG|Црква во Хоенмелзен
Helldorf-Hohenmölsen.jpg|


## Наводи

Категорија:Бургенланд (Германија)
Категорија:Саксонија (пруска покраина)
Кабел (единица)

**Кабел** — морепловна единица еднаква на една десеттина од морска милја или 100 фата (понекаде 120 фата). Името го добила по должината на јажето (наречено „кабел“) на бродската котва во времето на големите географски откритија. Дефиницијата се разликува од систем до систем:

* меѓународно:  морска милја или 185,2 м
* британски (адмиралштапски):  адмиралштапска милја (185,2 м) или 101 фат
**традиционалниот британски сажен („фатом“) се движел од 5½ стапки до 7 стапки во трговската морнарица.
* американски (военоморнарички): 120 фата (720 стапки или 219,456 м)

## Наводи
*. Воедно и "fathom", од истото дело.
* .

## Поврзано
* Јазол (единица)
* Морска милја

Категорија:Единици за должина
Категорија:Поморски поими
Тојхерн

**Тојхерн** () — град во округот Бургенланд, во Саксонија-Анхалт, Германија. Се наоѓа на околу 10 километри југоисточно од Вајсенфелс.


TeuchernFriedensquelle.JPG|Чешма во Тојхерн
TeuchernRittergutsschloß1.JPG|Објект во Тојхерн
TeuchernKeiserhaus.JPG|Куќа бр.9 на плоштадот, родното место на композиторот Рајнхард Кајзер
TeuchernStadtkirche1.JPG|Црквата во Тојхерн
TeuchernApotheke.JPG|Аптека на центарот во Тојхерн
BonauFachwerk.JPG|Традиционална куќа во Тојхерн


## Наводи

Категорија:Бургенланд (Германија)
Категорија:Саксонија (пруска покраина)
Порта Македонија

**Порта „Македонија“** — споменик во облик на славолак (триумфална арка) кој се наоѓа на плоштадот Пела во Скопје. Прогласена е за културно наследство на Македонија со цел да се заштити. Споменикот бил најавен како дел од т.н. проект „Скопје 2014“ и свечено отворен на 6 јануари 2012 со говор на премиерот Никола Груевски каде тој се искажал како идеен творец на проектот.
Портата е пуштена во употреба со неколку месеци задоцнување по првичниот рок на 8 септември 2011 г. по повод 20 години од независноста на Македонија поради непредвидено продолжување на градежните работи.

Портата е висока 21&nbsp;м. Однадвор има релјефи на површина од 193&nbsp;м2 што претставуваат разни настани и обележја од историјата на Македонија и нејзината култура, а во внатрешноста има галериски простор на две нивоа и продавница за сувенири. На горниот дел од Порта Македонија има платформа за набљудување со три дурбина, а до таму водат два лифта и две скалишта.

Позната и како „Триумфална капија“, ова е дело на вајарката Валентина Стефановска, авторката на споменикот „Воин на коњ“. Објектот го извело градежното претпријатие „Гранит” по проект на „Неимар инженеринг“ со вкупен трошок од 4,4 милиони евра.

мини|Илуминација на Портата Македонија за време на манифестацијата „Бела ноќ“ (30.9.2023)

## Тематика
мини|Илуминација на Портата Македонија за време на манифестацијата „Бела ноќ“ (30.9.2023)
Споменикот има 32 релјефа врз прилепски мермер „Сивец“ во длабока резба на кои се прикажани сцени од праисторијата преку наколната населба во Заливот на Коските, антиката со Александар Македонски, средниот век со сесловенските просветители Кирил и Методиј, Климент и Наум Охридски, Цар Самоил и подоцнежните периоди со Крале Марко и Карпош, а XX век е претставен со Илинден, АСНОМ, Егзодусот од Егејска Македонија, па сè до прогласувањето на независноста на Македонија во 1991 г. Покрај историските сцени, страничните ѕидови се украсени со артефакти од народната материјална култура, како и четири бронзени статуи на аглите врз первазот.


Porta Makedonija 01.JPG|Поглед од север
Податотека:Porta 1.jpg|Поглед кон портата во зима
Portra Makedonija 1.JPG|Портата навечер
Податотека:Old Porta Makedonija Skopje.jpg|„Порта Македонија“, изградена во османлиско време во чест на посетата на Султанот на Скопје. Се наоѓала кај старата железничка станица.


## Наводи

## Надворешни врски
* Статија за портата и галерија - build.mk

Категорија:Споменици во Скопје
Категорија:Знаменитости во Скопје
Македонија
Категорија:Порти
Категорија:Македонската архитектура во 2011 година
Вајсенфелс (округ)

**Вајсенфелс** () бил округ на југот на Саксонија-Анхалт, Германија. Соседни окрузи биле (од југ надесно) Бургенланд, Мерзебург-Кверфурт и саксонскиот округ Лајпциг.

## Историја

Во близина на малиот град Гозек археолозите ја открија во 1999, најстарата сончева опсерваторија во Европа, победувајќи го Стоунхенџ за повеќе од 2000 години. Околу 5000 години п.н.е. кружниот ров со пречник од 75 метри бил опкружен со дрвени палисади, со три отвори што се овозможува да се мери датумот на пролетната и есенската рамноденица. Ископувањата на наоѓалиштето се планирани да продолжат до 2007.

Округот во денешните граници бил основан во 1994, кога двата претходни окрузи Вајсенфелс и Хоенмелзен биле споени.

## Географија

Главната река во округот е Зале, со лозја по течението на речната долина. Во источниот дел од округот има отворен рударски коп за лигнит, во близина на Хоенмелзен.

## Грб

## Градови и општини

## Надворешни врски

*Службена страница
Споменик на Никола Карев (Скопје)

**Споменикот на Никола Карев** е споменик  пред Собранието на Република Македонија, во Скопје. Споменикот бил најавен како дел од т.н. проект „Скопје 2014“. Седумметарскиот бронзен споменик го претставува Никола Карев (1877-1905), македонски херој и претседател на Крушевската Република. Излеан во леарницата „Фернандо Маринели“ во Фиренца. Постаментот е висок пет метри и е обложен со травертин и на истиот се поставени четири релјефи со мотиви од македонската историја. Споменикот на Никола Карев, според неофицијални информации чини околу 1 милион евра.

## Галерија

Податотека:Никола Карев 3.JPG|Поглед на споменикот и државното знаме  
Податотека:Никола Карев 6.JPG|Нагорен поглед на коњот на Карев
Податотека:Релјев од споменикот на Никола Карев.JPG|Релјеф на основата


## Извори

Категорија:Споменици во Скопје
Категорија:Собрание на Македонија
Категорија:Македонски дела од 2011 година
Споменик на Гоце Делчев (плоштад Македонија)

**Споменикот на [[Гоце Делчев]]** се наоѓа на плоштадот Македонија во Скопје, Македонија. Споменикот бил најавен како дел од т.н. проект Скопје 2014 и официјално бил поставен на почетокот од мај 2011 година.

Споменикот е сместен покрај Камениот мост, на десниот брег од реката Вардар, а Гоце Делчев е претставен како учител. Веднаш од овој споменик, се наоѓа и Даме Груев.

Даме Груев и Гоце Делчев се првите монументални споменици поставени во рамките на проектот „Скопје 2014“. Спомениците, меѓу првите излеани во леарницата „Фердиндо Маринели“ од Фиренца, со помош на камиони и со обезбедување биле транспортирани до плоштадот.

## Поврзано
* Споменик на Даме Груев (плоштад Македонија)
* Камен мост
* Плоштад Македонија

## Надворешни врски

Категорија:Споменици во Скопје
Плоштад Македонија
Категорија:Македонски дела од 2011 година
Спиро Василев

**Спиро Василев** — бугарски општественик од македонска народност, претседател на Костурското благотворително друштво и деец на Внатрешна македонска револуционерна организација.

## Животопис
Спиро Василев е роден во костурското село Загоричани, тогаш во Османлиското Царство, денес Василиада, Грција. При избувнувањето на Првата балканска војна во 1912 година е доброволец во Македонско-одринското ополчение и служи во 1 чета при 6 охридска дружина .

Во 1920 година, заедно со други Македонци, тој го создал Бугарското благотворително друштво „Подкрепа“ во Константинопол. Се населува во Бугарија и станува претседател на Костурското братство  .

По окупацијата на Грција во Втората светска војна во мај 1941 година, бугарската влада испратила делегација на Костурско братство во југозападна Македонија. Во неа влегуваат Дамјан Илиев, Спиро Василев и Петар Марков од Загоричани, Пандели Киселинчев од Косинец и Ѓорѓи Христов од Хрупишча. Делегацијата ги обиколила Леринско и Костурско на потегот Битола - Баница - Горно Врбени - Зелениче - Загоричани - Рупишта - Косинец - Лобаница - Смрдеш - Брезница - Рулја - Желев - Лерин, каде што на 24 мај присуствува на голема манифестација.

Населението ја пречекала делегацијата „со луда радост“ и се распрашала кога ќе дојде бугарска војска, бидејќи италијанските и германските власти ја помагале грчката администрација, која го тероризирала македонското население. Делегацијата предложила да бидат испраќани Македонци како бугарски преведувачи при воените комендантства, да биде настојувано во македонските села, кои биле третирани од бугарската власт како бугарски села, да бидат поставени градоначалници Македонци, односно „Бугари“, да биде основана месна милиција, да биде дозволено ширењето на бугарски весници и книги, во Битола (која е во територијата анексирана кон Бугарија) да се создаде егејски комитет за општење со бугарските власти.

Во почетокот на април 1943 година на иницијатива на Централниот комитет на ВМРО, Костурско братство испратило втора делегација во Костурско, во која влегувале Спиро Василев, Георги Киселинчев, Тома Бакрачев, Димитар Палчев и Никола Трифунов. По враќањето испратиле извештај до Борис III, во извешатојот била претставена лошата положба на македонското население, подложено на терор од вооружени грчки сили и од италијанските окупаторски власти и било побарано пробугарската паравоена организација Охрана да и бидат дадени 1000 пушки, 20 лесни и тешки митралези и муниција, за да се вооружат сите доброволци, меѓу другото се настојувало Бугарија да даде и политичка поддршка на Охрана.

Во јули 1943 година Спиро Василев заедно со Јосиф Кузев Марков, Христо Руков, Васил Филипов Стумбов и Крсте Јанков Крстев пристигнуваат во Битола и се сретнат со приврзаниците на ВМРО во градот - адвокатот Георги Атанасов, Сотир Тренчев, Стефан Светиев, доктор Борис Светиев и повторно заминуваат за Костурско, за да ја помогнат на вооружената борба на Охрана.

## Наводи

Категорија:Дејци на ВМРО
Категорија:Македонски преселници во Софија
Категорија:Починати во Софија
Категорија:Македонски општественици
Лицен (Саксонија-Анхалт)

**Лицен** () — град во округот Бургенланд, во Саксонија-Анхалт, Германија. Сместен е приближно 14 километри североисточно од Вајсенфелс и 18 километри југозападно од Лајпциг.

Градот бил главното место на средиште во две познати битки:

* Борба кај Лицен (1632) во Триесетгодишната војна, во која Густаф II Адолф од Шведска го поразил Албрехт фон Валенштајн. Меѓутоа, Густаф Адолф умира во битката, поради што победата станала пирова за Шведска. Има статуа во Лицен во негова чест. Исто така, има и камен, наречен Шведенштајн (шведски камен), покривајќи го споменикот во готски стил на местото на битката, каде што умрел. Блиску до овој споменик, има и меморијална црква во негова чест.
* Борба кај Лицен (1813) во Наполеоновите војни, во кои Наполеон бил поразен од здружените руски и пруски сили во соседниот Гросгершен.

Lützen 001.jpg|Поглед кон Лицен 
LützenSchloßO.JPG|Замокот во Лицен 
"Lutzen" auf dem Arc de Triomphe in Paris.jpg|Под натписите на Триумфалната капија во Париз има ред од триесет штитови во горниот дел, еден од нив (на сликата третиот од десно) со натпис „Лицен“ 
GöthewitzKirche4.JPG|Црква во Лицен 
Kirche-Meuchen.jpg|Црква во Лицен 
PoblesKirche1.JPG|Црква во Лицен 

## Наводи

## Надворешни врски

* Официјална страница 
* Детали околу ''Лицен''  

Категорија:Бургенланд (Германија)
Категорија:Саксонија (пруска покраина)
Васил Василев

**Васил Василев**, роден со името **Васил Григоров Василев** (Емборе, 11 септември 1896 — Софија, 26 септември 1944) —  истакнат македонски општественик во Бугарија со потекло од Егејска Македонија, еден од дејците на македонската емиграција во Бугарија. Заради неговото учество во народната ослободителна војна во Пиринска Македонија бил делегат во првото заседание на АСНОМ и го претставувал македонското мнозинство во Петрич.

## Животопис
Васил Василев е роден во 1897 година во Емборе, тогаш во Отоманското Царство. Завршува трговска гимназија во Солун. Работи како банкарски службеник и кооперативен деец. Се вклучува во активностите на легалните македонски организации во Бугарија заедно со Крсте Велјанов, Јордан Чкатров и Симеон Евтимов. Долги години е претседател на македонската младинска организација во Варна. Во јануари 1923 година е избран за сојузен агитатор на централното раководство на Сојузот на македонските младински организации, а следната година - на Сојузот на македонските братство.

Во 1927 година влегува во Националниот комитет на македонските братство. По убиството на генералот Александар Протоѓеров во 1928 година, Наум Белев прави обид да го убеди дека македонските братство треба да излезат со осудна резолуција против Иван Михајлов. Васил Василев одбива и заедно со Константин Станишев, Велко Думев, М. Димитров застануваат против Георги Кулишев, кој ги поддржува протогеровистите. Направен е обид атентат врз него и двајцата телохранители на 15 октомври 1929 година.

Во 1929 година поднесува извештај за организационо-бегалските активност на VII редовен конгрес на сојузната организација. На истиот конгрес неговиот мандатот за член на НК е обновен и станува политички секретар на сојузот.

По 19-то мајскиот државен удар од 1934 година е осуден на смрт, подоцна е помилуван но е ликвидиран.

## Наводи


Категорија:Дејци на ВМРО
Категорија:Бугарски политичари од Македонија
Категорија:Апсолвенти на Софискиот универзитет
Категорија:Починати во Софија
Категорија:Македонски општественици
Категорија:Македонски преселници во Софија
Категорија:Родени во 1896 година
Категорија:Починати во 1944 година
Категорија:Делегати на Првото заседание на АСНОМ
Категорија:Луѓе од Емборе
Категорија:Македонци во Бугарија
Железничка станица Почајна

**Железничката станица Почајна** (украински: *Почайна*) е железничка станица која се наоѓа во престолнината на Украина, Киев.

Се наоѓа во близина на Московската улица. Таа е поврзена со метро станицата Почајна. 

Била изградена во периодот од 1914 до 1915 година, и денеска претставува една од најстратешките места во градот. Денешното име го добила во 1930 година. 

Категорија:Сообраќајот во Киев

Категорија:Оболонски реон
Киевска централна автобуска станица

**Киевската централна автобуска станица**  е главната асвтобуска станица во Киев, Украина, и една од најголемите во овој регион.

Се наоѓа во Московскиот реон, во источниот дел од градот. Била изградена во периодот од 1957 до 1961 година, а како главен архитект бил Аврам Милецки. 

Станицата поседува околу 500 автобуси со приближно 7.000 патници и со приближно 50 патни правци.

Категорија:Сообраќајот во Киев
Категорија:Згради и градби во Киев
Категорија:Холосеевски реон
Киевско речно пристаниште

**Киевското речно пристаниште** (украински: Київський річковий вокзал) е главното пристаниште во престолнината на Украина Киев, кое се наоѓа на десниот брег од реката Днепар, во историскиот дел од градот.

Оваа станица била изградена во периодот од 1957 до 1961 година, и е сместена на Поштовиот плоштад. За главни архитекти биле избрани Вадим Хопкало, Вадим Ладни и Григориј Слуцки.

Самата зграда има четири спратови. На првите два се наоѓаат администрацијата, шалтерите, гардеробите а во останатите два ресторани, пошта и кафебар.

Категорија:Сообраќајот во Киев
Категорија:Згради и градби во Киев
Киевско метро

**Киевско метро** (украински: *Київський метрополітен* или *Київське метро*) — метро кое се наоѓа во престолнината на Украина, Киев. Метрото претставува главен столб на јавниот превоз во градот. Ова метро било првото кое било изградено во Украина, и трето во СССР, по оние во Москва и Ленинград.

## Историја

Идејата за изградба на брз транзитен систем во Киев потекнува од 1916 година, кога грпа од руско-американски стопанственици правиле обид за спонзорство на проектот. По падот на царската власт во земјата, Павло Скоропадски бил исто така заинтересиран за изградба на системот, но по доаѓањето на власт на комунистите, проектот пропаднал целосно.

По крајот на Руската граѓанска војна, Киев станал само еден од повеќето провинциски градови, чија важност била намалена. Ова се променило по две децении кога во 1934 година, престолнината на Украина била преместена од Харков во Киев. По само две години, Киевскиот општински совет испратил барање за изградба на подземен транзитен систем. Подготовките за изградба започнале во 1938 година, но истиот проект пропаднал во 1938 година, кога бил познат фактот дека светот се наоѓа пред нова голема војна.

Во текот на војната, градот бил разрушен во голема мера. Поради ова, по војната започнала голема реконструкција и обновување на градот. Подготовките за изградба на метро започнеле во август 1949 година. По единаесет години биле изградени првите 5,2 километри. Во следните години, метрото постојано се проширувало, а како главни фази од истото важат годините 1963, 1971 и 2003 година.

Денеска, метрото има три линии со вкупна должина од 65,18 километри и 50 станици. Целосниот транспортен систем се проценува на 1.380.000 патници дневно, или 42,5% од вкупниот јавен транспорт во градот. Во 2010 година, вкупниот број на патници ја надминала бројката од 504.200.000 патници.

Арсеналната станица се наоѓа на 105 метри под земјата.


Категорија:Сообраќајот во Киев
Лазар Велков

**Лазар Велков** познат како **Дивљанец** или **Дивљански**, — македонски револуционер, учесник во македонското револуционерно движење, деец на Македонската револуционерна организација и Внатрешната македонска револуционерна организација.
## Животопис
лево|мини|350п|Четата на Лазар Велков (вториот одлево).
Роден е во скопското село Дивле, тогаш во Отоманското Царство. По професија е ѕидари. Влегува во Внатрешната македонско-одрински револуционерна организација во 1896 година, го предводел селскиот комитет во Дивле и извршувал курирски задачи. Во 1906 година е уапсен од властите и осуден на 15 години затвор. По Младотурската револуција во 1908 година е амнестира. По 1910 година станува војвода на обновена ВМОРО во Скопско.

За време на Првата балканска војна во 1912 година Велков дејствува со четата во Скопско и ги помага сојузничките сили. По Втората балканска војна во 1913 година е уапсен од новите српски власти во Вардарска Македонија и фрлен во затвор во Белград. Во 1914 година успева да избега и во 1915 година се вклучува во чета, со која навлегол во Кумановско. Подоцна дејствува со чета во Скопско . Во 1917 година го потпишува мемоарот на македонските Бугари од Македонија од 27 декември 1917 година .
десно|мини|250п|Споменик "Паднати за слободата на Македонија" во Ќустендил со името на Велков (29-ти во првата колона).
По Првата светска војна се вклучува во дејноста на обновената ВМРО на Тодор Александров и повторно станува војвода на чета во Скопско. Негов секретар во 1924 година е Петар Станчев .

Лазар Велков е тешко повреден во 1924 година во борба со српските сили во месноста Островица помеѓу селата Живине и Колицко и се самоубива . Како војвода го заменува Петар Станчев .

## Наводи


Категорија:Дејци на ВМРО
Категорија:Дејци на ВМОРО
Категорија:Живиње
Величко Велјанов

**Величко Велјанов** познат како *Чичето* или *Чичката* — македонски револуционер, учесник во македонското револуционерно движење, деец на Македонската револуционерна организација и Внатрешната македонска револуционерна организација.

## Животопис
[лево|мини|350п|Четата на Величко Велjaнов (во средината) и Крсте Лазаров (втор од лево кон десно). Оддесно на Лазаров со пушка на колена е [Петар Станчев.]]
Велјанов е роден во 1874 година во скопското село Црешево, тогаш во Османлиското Царство. Во 1899 година влегува во ВМОРО. Велјанов како долгогодишен скопски околиски војвода води напорна борба со српската вооружена пропаганда во Македонија.

По Првата светска војна, Велјанов е уапсен од српските власти и е затворен во скопскиот затвор, но успева да избега и се вклучува во обновата на ВМРО.

Од 1922 до 1934 година повторно е скопски окружен војвода. Во српските затвори умираат татко му и неговите две малолетни деца. Според некои Велјанов учествува во убиството на Александар Стамболиски  во 1923 година. По убиството на Александар Протоѓеров во 1928 година е на страната на Иван Михајлов .

Во текот на Втората светска војна на Велјанов се преселил во Скопје, каде умира во 1943 година .

Иван Михајлов за него вели:

:*Иако целосно неписмени човек, Величко беше интересен со некои сосема оригинални негови одлики. Правеше впечаток со едрата својата фигура и сосема тивкиот глас.* 

## Поврзано
* „Величко, скопски војвода“ — песна за Велјанов

## Наводи


Категорија:Дејци на ВМРО
Категорија:Дејци на ВМОРО
Категорија:Црешево
Езекиел Фрајерс

мини|десно|исправено|Фрајерс во 2013

**Езекиел Дејвид Фрајерс** (англиски: *Ezekiel David Zeki Fryers*) (роден на ) — англиски фудбалер кој моментално игра во Стандард Лиеж. Тој е играч од одбраната и игра како лев бек или како централен дефанзивец. Езекиел е играч кој е производ на академијата на Манчестер Јунајтед.

## Кариера
### Манчестер Јунајтед
Во сезоната 2010/11 Фрајерс со резервистите на Манчестер Јунајтед,предводени од некогашниот напаѓач на тимот Оле Гунар Солшер кој седеше на клупата, ја освои титулата во англиската Премиер Лига за резервни тимови. Фрајерс своето деби во првиот тим на Манчестер Јунајтед го имаше на 20 септември 2011 во третото коло од Лига купот на Англија. Тој беше партнер на Мајкл Карик во централната одбранбена линија и ги одигра сите 90 минути во победата на неговиот тим над Лидс Јунајтед од 3:0. Своето деби во Премиер лигата го има во домаќинскиот меч на Манчестер Јунајтед против Вулверхемптон Вондерерс, во кој влезе како замена за Патрис Евра во 68-та минута од мечот што заврши 4:1. Тој влезе од клупата за резерви и во уште еден меч на Олд Трафорд, овојпат со Виган заменувајќи го Џони Еванс на полувремето.

### Стандард
Летото 2012 година Фрајерс тренирал со екипата на Тотенхем кој сакал да го доведе играчот во својте редови, но двата клуба не успеале да се договорат, а и според правилата Тотенхем не можеше да го ангажира Фрајерс. Според правилата во Англија кога еден фудбалер е на возраст под 23 години и откако ќе му истече договорот тој несмее да премине во друг клуб од Премиерлигата без другиот клуб да плати соодветна компензација. Така на 23 август 2012 Фрајерс потпиша за белгискиот Стандард Лиеж.

## Наводи

Категорија:Фудбалери од Премиер Лига
Категорија:Англиски фудбалери
Категорија:Фудбалери на ФК Манчестер Јунајтед
Категорија:Фудбалери на Стандард
Категорија:Живи луѓе
Крсто Велјанов

**Крсто Велјанов**  — македонски револуционер, учесник во македонското револуционерно движење и деец на Внатрешната македонска револуционерна организација.
## Животопис
Крсте Велjaнов е роден во градот Крушево, тогаш во Отоманското Царство. Учел на Софискиот универзитет, каде што во 1919 година заедно со Иван Михајлов и Јордан Чкатров го формира Македонското студентско друштво „Вардар“. Од 1926 година, тој бил во редакцијата на новооснованиот весник „''Македонија''“ . Присуствувал на Седмиот конгрес на ВМРО во 1928 година .

По Деветосептемврискиот државен удар во 1944 година, тој бил осуден по дело № 6 од т.н. Народен суд.

## Наводи


Категорија:Дејци на ВМРО
Категорија:Македонски преселници во Софија
Категорија:Починати во Софија
Категорија:Притвореници и затвореници во Бугарија
Ѓуќуен (космодром)

мини|Ѓуќенски космодром
**Центар за лансирање на сателити „Ѓуќуен“** () — космодром во пустината Гоби, Внатрешна Монголија, Кина на околу 1600 километри од Пекинг. Центарот е отворен во 1958 година, што го прави првиот од трите кинески космодроми. Најмногу лансирање на кинески ракети се направени токму од овој центар. Слично како и другите космодроми во Кина и тој е затворен за посетители странци. Именуван е според најблискиот градски центар Ѓуќуен, иако космодромот е многу блиску до покраината Гансу.

Од центарот се лансираат главно ракети во ниско и средно високи орбити со голем наклон на аголот, како и за тестирање на ракети со среден и голем опсег.

Центарот за лансирање на сателити „Ѓуќуен“ покрива територија од околу 2.800 км2 и може да прими околу 20.000 лица. Опремата е направена по советски образец и најверојатно СССР покажал поддршка спрема центарот „Ѓуќуен“ во почетокот на 1960-тите години на XX век. Од овој космодром се истрелани многу успешни кинески летови и мисии вклучувајќи го и првиот кинески вештачки сателит, Дун Фан Хун I во 1970 година и нивната прва пилотирана мисија Шонџу-5 на 15 октомври 2003 година.

## Надворешни врски
* Google Maps
* Информации за центарот Ѓуќуен — Global Security

Категорија:Космодроми
Категорија:Вселенска програма на Кина
Петер Јопих

десно|thumb|250px|Петер Јопих
**Петер Јопих** (герм. *Peter Joppich*, р. 21 декември 1982, Кобленц) е германски мечувалец во дисциплината флорет и повеќекратен светски шампион.

Јопих има освоено три златни медали на светските првенства: во 2003, во 2006 (против Андреа Балдини со 15-14) и во 2007 (повторно против Балдини, со 15-9).

## Поврзано
* Бенјамин Клајбринк

## Наводи

*„Брза острица, бистра глава“ - Маркус Весел - WDR.de 

## Надворешни врски
* Официјално мрежно место на Петер Јопих  

Категорија:Родени во 1982 година
Категорија:Живи луѓе
Категорија:Германски мечувалци
Категорија:Мечувалци на Летните олимписки игри 2004
Категорија:Мечувалци на Летните олимписки игри 2008
Нанчо Витларов

**Нанчо Витларов** — македонски револуционер, учесник во македонското револуционерно движење и деец на  Внатрешната македонска револуционерна организација.
## Животопис
Нанчо Витларов е роден во 1901 година во Штип, тогаш во Отоманското Царство. Приклучува кон ВМРО. Во 1928 година по наредба на Иван Михајлов, Витларов заедно со Димитар Џузданов и Димитар Стефанов го убиваат генерал Александар Протогеров и неговиот телохранител му Атанас Гоцев . Во знак на одмазда е убиен на 1 ноември 1930 година од протогеровистите. Неговиот погреб бил пропратен со манифестација на штипското земјоделско  друштво, на која говореле на Јордан Чкатров и Осмаков.
## Наводи

Категорија:Дејци на ВМРО
Динчо Вретенаров

**Динчо Вретенаров**, со псевдоним **Кескинов**, — македонски револуционер, учесник во македонското револуционерно движење и деец на  Внатрешната македонска револуционерна организација, тој еден од физичките убијци на Тодор Александров.
## Животопис
Динчо Вретенаров е роден во с. Спатово, Серско. По 1919 година учествува во основањето на ВМРО во Петричко. На 27 август 1921 година заедно со Штерију Влахов го убиваат петричкиот окружен управник Борис Козлев, по што стануваат нелегални. Станува околиски војвода во Мелничко. На крајот на август 1924 година Штерју Влахов и Динчо Вретенаров го извршуваат убиството на Тодор Александров во Пирин. Основната претпоствка е дека двајцата ја извршиле наредбата на Алеко Василев и Георги Атанасов, а според други убиството е спонтан израз на стравувањата на Штеријо Влахов да се елиминираат без пресуда .

По убиството, Штерју Влахов и Динчо Вретенаров се кријат во колиба во Препечен сè до почетокот на Горноџумајските настани. Во тоа време четата на Влахов, на чело со секретарот Атанас Џолев се наоѓа во Горна Џумаја. На 15 сепетмври, Влахов и Вретенаров биле опколени од четата на Милан Постоларски, дошло до вооружена претрелка по што куќата во кој се криеле била запалена, за да не паднат живи се самоубиле, Штерју се самоубил со истрел во устата, а Вретенаров се разнел со бомба. Нивните тела не биле закопани туку фрлени во реката Струма .

## Наводи

Категорија:Дејци на ВМРО
Категорија:Македонски преселници во Петрич
Категорија:Починати во Припечене
Категорија:Луѓе од Спатово (Серско)
Категорија:Родени во непозната година
Вјекослав Лубуриќ

**Вјекослав „Макс“ Лубурић** (Хумац кај Лјубушко, 6 март 1914 - Каркахенте, 20 април 1969) бил усташки офицер и заповедник на системот од концентрациони логори меѓу кои најголем бил „Јасеновац“.

## Животопис

За Лубуриќевото детство и младост нема многу податоци. Се знае само дека неговиот татко починал непосредно по Првата светска војна и дека Вјекослав израснал во сиромаштија.

## Поврзано
*Вила Лубуриќ

## Наводи

Категорија:Усташи
Љубомир Весов

**Љубомир Весов** — македонски револуционер, учесник во македонското револуционерно движење, деец на Македонската револуционерна организација и Внатрешната македонска револуционерна организација.
## Животопис
лево|мини|200п|Љубомир Весов во четничка униформа.десно|мини|250п|Споменик "Паднати за слободата на Македонија" во Ќустендил со името на Весов (36-ти во првата колона).
Роден е во 1892 година во градот Велес. Татко му Илија Весов, кој е активен деец на егзархиската општина во градот, умира рано. Љубомир Весов завршува средно образование во Софија. Уште како ученик се вклучува во редовите на ВМОРО и неколку години е четник во Македонија. Во Првата балканска војна е доброволец во Македонско-одринското ополчение во четата на Иван Попов, Христо Силјанов и зборната партизанска чета на МОО. Награден е со сребрен медал . Се однесувал благородно кон локалното турско население .

На 20 март 1915 година Љубомир Весов учествува во Валандовската акција. Заедно со војводите Ване Стојанов, Петар Овчаров, Петар Чаулев и Панајот Карамфилович и со вкупно 1000 четници ги напаѓаат српските сили кај Валандово, Пирава и Удово. Убиени се 470 српски војници и 7 офицери, а Валандово е заземено, по што четите се повлекуваат кон Бугарија.

По вклучувањето на Бугарија во Првата светска војна е бил командант на чета во бугарската армија, а по истерувањето на српските сили од Македонија е командант на градот Крушево.

По завршувањето на војната завршува високото образование - право на Софискиот универзитет "Свети Климент Охридски" и се одава на револуционерна дејност. Во март 1920 година Весов е еден од основачите и водачите на Македонското студентско друштво "Вардар".

На 5 ноември 1922 година, опкружен од српска полиција во село Острилци, Крушевско, се самоубил. Погребан е во Крушево. Смртта на Љубомир Весов одекнува сред ВМРО и македонските бегалци во Бугарија како голем удар врз национално-ослободителното движење.

Во 1928 година во Петрич постои фудбалски клуб со името на Љубомир Весов.

## Творештво
Од 1913 година Љубомир Весов почнува да објавува свои песни — љубовни, пејзажи и патриотски. Во меѓувреме, прави и преводи на бројни руски поети. Во 1923 година творбите му се собрани и посмртно е издадена стихозбирката *"Песни"*.

## Наводи


Категорија:Дејци на ВМРО
Категорија:Дејци на ВМОРО
Категорија:Починати во Острилци
Категорија:Апсолвенти на Софискиот универзитет
Категорија:Македонски општественици
Категорија:Носители на орденот „За заслуга“ (Бугарија)
Категорија:Македонски преселници во Софија
Категорија:Самоубијци
Стојан Врбенов

**Стојан Врбенов** — македонски револуционер, учесник во македонското револуционерно движење и деец на  Внатрешната македонска револуционерна организација.

## Животопис
Роден е во 1891 година во селото Псача. Тој го наследува Стојан Леков по неговата смрт во 1925 година како кривопаланечки војвода на Скопскиот револуционерен округ на ВМРО. Предводи чета од 21 лице .
## Наводи


Категорија:Дејци на ВМРО
Функционалистичка социологија

**Функционалистичката социологија** се појавила во триесеттите години на дваесеттиот век.Нејзини најзначајни претставници се Талкот Парсонс (1902-1978) и Роберт Мертон (1910-2001). Основна одлика на функционалистичката социологија се состои од тоа што секоја општествена појава се објаснува со нејзината функција во општтеството.функционалистичката социологија ги проучува само оние функции кои ја одржуваат само рамнотежата во општеството а не промените.Но сепак состојбата на рамнотежа не значи апсолутна неменливост.Можени се промени но само во рамките на системот, а не во веќе постоечкиот систем.Исто така важна е и поделбата на Мертон кои разликува:
* **функции** кои придонесуваат за адаптација и дополнивање на еден систем .
* **дисфункции** што ја спречуваа таа адаптација.

Категорија:Социологија
Сиви лисици

**Сиви лисици** (латински: *Urocyon*) е род од фамилијата кучиња. Родот вклучува два модерни вида:

* *[[Urocyon cinereoargenteus]]* (сива лисица), кој живее во Северна, Централна и дел од Јужна Америка;
* *[[Urocyon littoralis]]* (островска лисица), ендемич за Каналските Острови во близина на брегот на Калифорнија.

Во еволутивен поглед, островските лисице се одвоиле од сивите лисици за време на последното ледено доба. Островските лисици се многу помали од нивните предци. Нивната големина е како големината на домашна мачка.

Етимологија: &nbsp;— „опашка“, &nbsp;— „куче“.

## Поведение
Urocyon многу вешто се искачуваат по дрва, што е невообичаено за членовите на фамилијата Canidae. Исхраната се состои од различни ’рбетници, инсекти и растителен материјал. Urocyon конзумираат повеќе зеленчук од сите Vulpini, чијашто исхрана се состои главно од овошје и семиња на растенија во одредени места во одредени сезони.

## Надворешни врски
* *Ronald M. Nowak* Walker's carnivores of the world – JHU Press, 2005
Адам Вајсхаупт

**Јохан Адам Вајсхаупт** ( во Инголштат&nbsp;–  во Гота) бил германски филозоф и основач на Илуминатите, тајно друштво со потекло од Баварија.

## Наводи

Категорија:Германски филозофи
Категорија:Просветителски филозофи
Категорија:Членови на Баварската академија на науките
Категорија:Луѓе од Инголштат
Категорија:Емпиристи
Магдебург (појаснување)

**Магдебург** може да се однесува на:

* Магдебург (Германија), главен град на Саксонија-Анхалт
* Магдебуршка катедрала, германска готска катедрала
* Магдебург (административен округ), германски регион
* Магдебуршки центурии, еклесијастикална историја
* Опсада на Магдебург, опсада во Триесетгодишната војна
* Магдебуршко право, вид на германското градско право
* Воден мост Магдебург, мост кој поврзува два бродски германски канали
* Магдебуршка полутопка, направа за основање на вештачки вакуум
* Надбискупија Магдебург, поранешна римокатолична надбискупија
* Мехтилд Магдебуршки, средновековен мистик
* Адалберт Магдебуршки, канонизиран германски монах
* Бискупија Магдебург, современа римокатоличка бискупија
* 1. ФК Магдебург, германски фудбалски клуб
* СМС Магдебург, германски лесен крстосувач во Првата светска војна
* Универзитет Ото фон Герике Магдебург, германски универзитет
Космос-1234

**Космос-1234** — еден од над 2.400 советски вештачки сателити лансирани во рамките на програмата „Космос“.

## Податоци
### Општи податоци
Сателитот е лансиран од космодромот Плесецк, СССР на 23 декември 1980 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 40 килограми. Космос-1234 бил комуникациски сателит.

### Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 114,5 минути, додека аголот на наклонетост на орбиталната рамнина во однос на рамнината на екваторот изнесувала 73,9°. Најголемото растојание од Земјата го достигнал на 1464&nbsp;км, а најмалото на 1410.

## Поврзано
* Космос (програма)

## Литература
* Податоци за сателитот  — НАСА

## Надворешни врски
* Податоци за сателитите во табеларен облик

Категорија:Сателити „Космос“
Средногерманска метрополитенска област

[thumb|270п|Поглед од небо на [Лајпциг]]

**Средногерманска метрополитенска област** () — метрополитенска област во Германија, која се состои од следниве градови: Кемниц, Дрезден, Лајпциг и Цвикау во Саксонија; Десау-Рослау, Магдебург и Хале во Саксонија-Анхалт; Ерфурт, Гера, Јена и  Вајмар во Тирингија. Населението е околу 2.400.000 во 11. градови.

Областа е во близина на Берлин, главниот град на Германија и приближно на 170 километри северно од Прага, главниот град на Чешка.

## Градови
### Регионални центри

## Наводи

## Надворешни врски
* Службена страница 

Категорија:Региони во Германија
Категорија:Метрополитенски области во Германија
Категорија:Географија на Саксонија
Википедија на украински јазик

**Украинската Википедија** е издание на Википедија на украински јазик, дел од фондацијата Викимедија. Ова издание има над 361.448 регистрирани корисници и над 1.000.000 статии заклучно со 4 јуни 2017 година, додека до 6 јуни имало 602 добри статии, 217 избрани статии и 124 избрани список.

## Историја

* 30 јануари 2004 — прва статија (Атом);
* 16 декември 2004 — 10.000 статии;
* 16 јануари 2007 — 50.000 статии (IC 5229);
* 28 март 2008 — 100.000 статии (Гойтосир);
* 30 мај 2009 — 150.000 статии (Висиджування яєць);
* 7 април 2010 — 200.000 статии (Список країн за видобутком вугілля);
* 20 декември 2010 — 250.000 статии (ЯТБ-1);
* 7 јули 2011 — 300.000 статии (Шумейко-Роман Олена Олександрівна);
* декември 2011 — 350.000 статии (Білашівська сільська рада (Ковельський район));
* 20 септември 2012 — 400.000 статии (Міяма);
* 24 јуни 2013 — 450.000 статии (Турбів (значення));
* 12 мај 2014 — 500.000 статии (Модель вільних електронів);
* 13 ноември 2015 — 600.000 статии (Окисно-відновні індикатори);
* 4 јуни 2017 — 700.000 статии (Відкритий чемпіонат Австралії з тенісу 1987, чоловіки, одиночний розряд);
* 10 јули 2018 — 800.000 статии (Радіальна базисна функція);
* 19 април 2019 — 900.000 статии (Дуейн Беррі (Цілком таємно));
* 23 март 2020 — 1.000.000 статии (Одетта (співачка));
* 5 јули 2021 — 1.100.000 статии (Білгород-Дністровський краєзнавчий музей);
* 10 октомври 2022 — 1.200.000 статии (Рейнгольд Семен Мойсейович);
* 9 декември 2023 — 1.300.000 статии (Анехо).
* 14 декември 2025 — 1.400.000 статии (Дослідницький інститут космічних технологій TÜBİTAK).

## Надворешни врски
* Историја на Википедија на украински јазик

Категорија:Википедии по јазик
Пари или живот

**Пари или живот** е хумористичка телевизиска серија од 2008 година. Снимена е во продукцијата *[http://www.mmproduction.me/ MM Production] *-a и Радио телевизија Пинк.

Серија ги следи напорите на неафирмираниот музичар Џони кои сака да стане славен. Џони е убеден дека својата цел може да ја достигне само со помошта на Мики, стар пријател на татко му кои уште пред 20 години се повлекол од шоу бизнисот и живее во периферијата на Белградкако ситен трговец. Така еден ден Џони се појавува на вратата на Мики и набрзо му го задржува целиот живот.

Серијата има 33 епизоди кои премиерно се емитувани на РТВ Пинк во 2008/2009г., а во Македонија премиерно се емитува на ТВ Сител секоја сабота и недела од 17.45 часот.

Врз основа на серијата, е снимен и истоимениот дводелен ТВ филм чија телевизиска премиера се очекува на почетокот 2010 година.

Извршен продуцент е Милутин Мима Караџиќ, оригиналната музика е компонирана од Александар Саша Локнер. Сценариста е Даница Пајовиќ, а режисер е Милан Караџиќ.

## Улоги

## Надворешни врски
*

Категорија:Српски телевизиски серии
Википедија на норвешки јазик (букмол)

**Норвешката Википедија** е издание на Википедија на норвешки јазик, дел од фондацијата Викимедија. Ова издание има над 210.000 регистрирани корисници и над 312.000 статии заклучно со 23 септември 2011 година, додека до 21 септември имало 543 добри статии, 208 избрани статии и 99 избран список.

## историја
* 26 ноември 2001 — 1 статија 
* Февруари 2006 — 50.000 статии
* Февруари 2007 - 100.000 статии
* Јануари 2008 - 150.000 статии
* Декември 2008 - 200.000 статии
* Март 2010 - 250.000 статии
* мај 2011 - 300.000 статии

## Надворешни врски
Норвешката Википедија

Категорија:Википедии по јазик
Џејк 2.0

***Џејк 2.0*** е американска научно фантастична серија која оригинално се емитуваше на каналот УПН во 2003. Серијата беше откажана на 14 јануари 2004 година поради ниските оцени и лошите критики, оставајќи 4 епизоди неемитувани во САД. Во Велика Британија, сите епизоди беа емитувани на Скај1. Сериите подоцна беа емитувани и на ХДНет и на Научно фантастичниот ТВ канал.

Во серијата се зборува за компјутерскиот експерт Џејк Фоли, кој работи за Националната Безбедносна Агенција (НСА) на федералната влада на САД и кој по една несреќа ќе биде инфициран од наноботи кои му даваат натприродни моќи. Тој има способност да ја контролира технологијата со својот мозок.

## Улоги
### Главни улоги
* Кристофер Горхам како Џејк Фоли
* Филип Ентони-Родригес како Кајл Дуарте
* Џудит Скот како заменик-директор Лоис "Лу" Бекет
* Марина Блек како Сара Картер
* Киган Конор Трејси како Дајан Хјуз (лекар)

### Други улоги
* Миранда Фригон како агент за технологија Сузан Карвер
* Рејчел Хејвард како извршен директор Валери Ворнер
* Грејс Парк како Френ Јошида (асистент на д-р Хјуз)
* Курт Еванс како агент за технологија Харт 
* Џеси Кадоте како Думонт
* Џим Бирнес како шеф на полицијата Скерит

## Наводи

## Надворешни врски
* 
* 

Категорија:Американски телевизиски серии
Категорија:Американски научнофантастични филмови
Видовит (ТВ серија)

***Видовит*** е американска, детективска комична телевизиска серија создадена од Стив Френкс, а емитувана на USA Network. Главна улога е Џејмс Родеј како Шон Спенсер, млад криминален советник за полицијата на Санта Барбара чии зголемени набљудувачки вештини  и импресивни детективски инстинкти му дозволуваат да ги убедува луѓето дека тој ги решава случаите со видовити способности. Исто така во серијата глуми Дуле Хил како најдобриот пријател на Шон и колеблив партнер Бартон "Гас" Гастон, и Корбин Бернсен како таткото на Шон, Хенри Спенсер.

## Наводи

Категорија:Американски телевизиски серии
Urocyon progressus

**Urocyon progressus** е вид од фамилијата кучиња. Фосилите пронајдени во Северна Америка Бланканськоми ниво. Лошите материјални сугерира дека тоа бил малку поголема за современи сиви лисици  и дека черепот бил малку потесен. Вид веројатно е предок на *[[Urocyon cinereoargenteus]]* и можеби бил, како овој вид, жител грмушки, малку густите шуми, шуми.

## Джерела
* *Björn Kurtén, Elaine Anderson* Pleistocene mammals of North America&nbsp;— Columbia University Press, 1980